Wyoming

El Wyoming el ze un stato osidentałe dei Stati Unii d'Amèrica, situà verso nord de łe Montagne Rocioze. La so capitałe ła ze Cheyenne. Co 493.782 abitanti, el ze el stato manco popołà dei Stati Unii.

El confina verso nord col Montana; South Dakota e Nebraska verso est; Cołorado verso sud; Utah inte el so àngoło sud-òvest e Idaho inte el resto de l'òvest.

Inte el nord-òvest del stato se ghe cata i parchi nasionałi de Yellowstone e Grand Teton.

 Socetà
 Evołusion demogràfega 
 Anda demogràfega Ano  Popołasion 1870  9.118 1880  20.789 1890  62.555 1900  92.531 1910  145.965 1920  194.402 1930  225.565 1940  250.742 1950  290.529 1960  330.066 1970  332.416 1980  469.557 1990  453.588 2000  493.782

 Popołasion
Nel 2005 il Wyoming el ghea na popołasion stimada de 509.294 abitanti, co un'incremento de 3.407 individui (0,7% del totałe) rispetto a l'ano presedente e na crésita de 15.512 abitanti (3,1%) rispeto al 2000. Ste stime łe tien conto de la crésita naturale rispeto a l'ultimo censimento de 12.165 persone (33.704 nasesti e 21.539 morti) e un incremento par via de l'imigrasion de 4.035 persone. Inte el 2004 la popolasion nasesta fora del Wyoming ła zera de 11.000 persone (2,2% del totale).

 Prinsipali sità
Le sità del Wyoming co pì de 10.000 abitanti in órdine desendente:
 Cheyenne 63 957 ab.
 Casper 55 316 ab.
 Gillette 31 971 ab.
Laramie 30 816 ab.
Rock Springs 23 036 ab.
 Sheridan 17 916 ab.
 Green River 12 515 ab.
 Evanston 12 359 ab.

 Etnie 
I abitanti del Stato i ze:
 88,9% bianchi
 6,4% ispàneghi
 2,3% nativi americani
 0,8% neri
 0,6% aziàteghi
 1,8% de etnia smisiada

I pì grandi grupi nasionałi in Wyoming i ze: todesco (25,9%), ingleze (15,9%), irlandeze (13,3%), statunitense (6,5%) e norvejeze (4,3%).

Partindo dal censimento dei Stati Unii del 2000, ghe zera 15.381 nativi americani notai (o sia 3,1%). Le tribù prinsipałi łe zera i Arapaho (4,285), Shoshoni (3,296), Cherokees (1.263), Sioux (1,153), Chipewa (378), navajo (360), Cheyenne (289), Crow (236), Blackfoot (220) e Apache (202).

 Istòrego 
El Wyoming el ze sta ametesto cofà Stato drento de l'Union inte el 10 de lujo del 1890 cofà 44º stato. El ze sta ciamà cusita in onor de ła Wyoming Valley in Pennsylvania.
Inte el 1869 el ze devegnesto el primo stato dei Stati Unii a stabiłir el "sufrajo conpagno" nisuna difarensa de zènare intrà òmani e fémane, siben-ché ómani e fémane de cołore no i podese votare.

 Zeografia fìzega
El Wyoming el ze uno dei trè stati che i ga i confini che i ze parte de meridiani e parałełi, insieme a Utah e Colorado.

Inte el Wyoming łe se reunise łe rejon de łe Grande Pianure co łe Montagne Rocioze. In magnera sintètega se połe dir che el stato el ze un grando altopian traversà da vàrie cadene montagnoze: verso nord-ovest ghe ze Absaroka, Owl Creek, Gros Ventre, Wind River e Teton inte el sentro-nord, łe Montagne Big Horn; inte el nordest, łe Black Hills; e inte ła rejon meridionałe, łe montagne Laramie, Medicine Bow e Caena Mare.

La cadena montagnoza inevada inte l'àrea sentro-meridionałe ła ze un'estension de łe Montagne Rocioze del Colorado, sia zeołozegamente che in aparensa. La Wind River Ranse, inte el sentro-ovest, ła ze ła pì distante e ła conprende el Ganet Peak (4207 m), ła sima pì alta del stato. Le Big Horn, inte l'àrea sentro-setentrionałe, łe ze separae da ła masa montagnoza de łe Montagne Rocioze.

La catena montagnoza del Teton, verso nord-ovest, ła se slarga par sirca 80 km e ła raprezenta ła sesion montagnoza pì inponente del stato. Ła ze invese el Grand Teton ła seconda sima pì alta del Wyoming e del Parco Nasionałe del Grand Teton, che el detien drento ła sesion pì apresàbiłe de ła catena montagnoza.

El Wyoming el ze un stato àrido; ła major parte del teren ła ciapa manco de 10 pòłezi de àcua piovana a l'ano, motivasion par ła cuała el teren no el ze bon par l'agricoltura. I bovini i ze arłevai sora de tuto arente de łe zone montagnoze. Fiumi che i parte e che i finise drento del stato i ze el Snake River, che co i so 1.735Km el ze el fiume pì longo del stato, el Green River e el North Platte. El	Lago Yellowstone e ze el lago pì grando del Stato.

 Notasion 

Altri projeti

 Linganbi foresti 

Categoria:Stati dei Stati Unii de l'Amèrica